‘BLS’เกรดดีเครดิตสูงสุดลูกค้ายอมรับ
บล.บัวหลวง เครดิตดีขึ้นเป็น &#8220;AA&#8221; จาก &#8220;A&#8221; แนวโน้มบวก
5 ต.ค. 2555

บล.บัวหลวง เครดิตดีขึ้นเป็น “AA” จาก “A” แนวโน้มบวก
นายพิเชษฐ สิทธิอำนวย กรรมการผู้อำนวยการ บริษัทหลักทรัพย์ (บล.) บัวหลวง (BLS) เปิดเผยว่า บริษัท ทริสเรทติ้ง ได้ปรับเพิ่มอันดับเครดิตองค์กรเป็นระดับ “AA” จากเดิมที่ระดับ “A” และเปลี่ยนแนวโน้มอันดับเครดิตของบริษัทจาก “บวก” เป็น “คงที่” 
ทั้งนี้ อันดับเครดิตที่ AA ของ บล.บัวหลวง ถือเป็นอันดับเครดิตที่สูงที่สุดในกลุ่มบริษัทหลักทรัพย์ที่จัดโดยบริษัท ทริสเรทติ้ง 
บล.บัวหลวง ได้รับการปรับเพิ่มเครดิตมาจากสถานะเฉพาะของบริษัทในฐานะเป็นบริษัทลูกที่มีความสำคัญเชิงกลยุทธ์ของธนาคารกรุงเทพ สะท้อนถึงพื้นฐานทางธุรกิจที่แข็งแกร่งและชื่อเสียงที่ได้รับการยอมรับ ตลอดจนแนวทางการบริหารงานที่รอบคอบของคณะผู้บริหารความแข็งแกร่งทางการเงิน
“เครดิตองค์กรที่ได้ปรับเพิ่ม เป็นการตอกย้ำถึงความน่าเชื่อถือของบริษัทต่อคู่ค้า ลูกค้า ตลอดจนผู้ลงทุนในตราสารการเงินที่ออกโดย บล.บัวหลวง ไม่ว่าจะเป็นใบสำคัญแสดงสิทธิอนุพันธ์ (DW) หรือตราสารการเงินอื่นๆ” นายพิเชษฐ กล่าว
ปัจจุบัน บล.บัวหลวง เป็นผู้นำตลาดในการออก DW โดยมีการเสนอขายทั้งสิ้น 79 ตัว ครอบคลุมหุ้นอ้างอิงมากถึง 44 หลักทรัพย์ และยังเตรียมออกขายอีก 23 ตัวครบทุกกลุ่มอุตสาหกรรม และสามารถทำกำไรได้ทั้งตลาดขาขึ้นและขาลง 
นอกจากนี้ ยังมีการดูแลสภาพคล่องที่สม่ำเสมอ และมีปริมาณการซื้อขายหนาแน่นสูงสุดต่อเนื่องตลอด 13 เดือนที่ผ่านมา โดยเฉลี่ยสูงกว่า 80% ของมูลค่าการซื้อขายรวมทั้งอุตสาหกรรม และยังมียอดการถือครองโดยนักลงทุนสูงที่สุด คิดเป็น 70% ของมูลค่ารวมของ DW